*Қарағанды облысында*

 *білім беруді дамытудың*

*оқу-әдістемелік орталығының*

 *директоры Г.Ш.Қожахметованың*

*«Облыстағы білім беру ұйымдарында*

*2015-2020 жылдарға арналған*

*үштілді білім беруді дамытудың*

*Жол картасын жүзеге асыру барысы туралы»*

*2016 жылдың 18 қарашасында*

*білім басқармасының алқасында сөз сөйлеуі*

Үштілді білім беру саясаты - үштілді білім беруді жүзеге асыруда мүдделі тараптардың, құндылықтардың, педагогикалық қағидалардың, тілдердің, мақсаттардың рөлдерін анықтайтын негізгі құжат болып табылады.

Елбасымыздың тапсырмасы бойынша «100 нақты қадам» Ұлт жоспарының жоғары сыныптарда ағылшын тілінде оқытуға кезең-кезеңмен көшу туралы 79-тармағын орындау мақсатында біздің облыста бірқатар іс-шаралар жүзеге асырылуда.

Облыста қазіргі таңда үштілді білім беруді енгізу және жүзеге асыру бойынша Жол картасы іске асырылуда. Жол картасы төрт бағытты көздейді – олар үштілді білім беруді енгізуді нормативтік-құқықтық қамтамасыз ету, кадрлар даярлау және педагогтердің біліктілігін арттыру, үштілді оқу-әдістемелік қамтамасыз ету, көпшілікке тарату және ақпараттық сүйемелдеу.

Үштілді енгізу бойынша пилоттық ұйымдар анықталды: 18 мектепке дейінгі тәрбиелеу мен оқыту ұйымдары, 50 жалпы орта білім беру ұйымдары және 5 техникалық және кәсіптік білім беру ұйымдары.

№1, №2, №3 қазақ-түрік лицейлері және «Мұрагер» мен Н.Нұрмақов атындағы мамандандырылған мектеп-интернаттары үштілді білім беруді өрістету бойынша стажерлық алаңдар болып табылады.

Бес педагогикалық колледжде көптілді білім кафедралар мен топтар ашылды.

Педагогтер мен оқушылардың дайындығына қарай үштілділікке көшу 2019 жылдан басталады.

Осыған дейін дайындық жұмыстары жүргізіледі. Ең алдымен, әрине ол педагогикалық кадрларды оқытуға қатысты, әрі бұл бағыт бойынша жұмыстар басталып та кетті.

Оның ішінде, мемлекеттік тілді үйренуді нығайту ерекше орын алады.

**Біріншіден,** осы жылы орыс тілінде оқытатын мектептердің 252 қазақ тілі мұғалімдеріне арналған тілдерді меңгеру халықаралық стандарты, оларды оқыту және бағалау жүйесі негізінде тілді деңгейлі оқыту бағдарламасы бойынша Жазғы және Күзгі мектептер өткізілді.

Бұл курстарға Алматы қаласының Абай атындағы Қазақ Ұлттық педагогикалық университетінің оқытушылары, қазақ тілінің деңгейлік оқулықтарының авторлары шақырылды.

**Екіншіден**, орыс мектептердің барлық қазақ тілі мұғалімдерінің Қазтест бойынша сертификаттаудан өту жұмыстары жүргізілуде. Қазіргі таңда, 700-ден аса немесе 52% педагог сертификаттаудан өтті.

**Үшіншіден,** үш тілде оқыту бойынша әдістемелік ұсынымдар, вариативті бөлімнің оқу құралдары, қосымша білім беру мен сыныптан тыс жұмыс бағдарламалары әзірленуде. Оның ішінде, Н.Нұрмақов атындағы мамандандырылған мектеп-интернаттың 5-6 сыныптарына қазақ тілі бойынша «Тілтаным» мақұлданған курсын енгізу тәжірибесі қазақ тілі мұғалімдері үшін Күзгі мектеп аясында таратылды және жағымды пікірлерге ие болды.

**Ағылшын тілін зерделеуге қатысты.**

**Біріншіден,** үштілді білім беруді өрістету саласында ынтымақтастық бойынша Білім басқармасы Британдық Кеңеспен Меморандумға қол қойды. Тұрақты түрде пәндерді ағылшын тілінде оқыту әдісі бойынша курстар өткізілуде. Бұл үшін 2015 жылдың желтоқсанында Алматы қаласында 3 педагог Британдық кеңес жаттықтырушысы ретінде дайындықтан өтті. Қазіргі таңда, Британдық Кеңес курстарын 229 адам өтті.

**Екіншіден,** ағылшын тілін білу сапасын және ауылдық мектептер педагогтерінің пәндік біліктілігін арттыру үшін 2016 жылы Жазғы және Күзгі мектептерде оқыту өткізілді. Пәндік біліктілікті арттыру мектебінен 373 ағылшын тілі мұғалімі өтті. Осылайша, ауылдық мектептердің 91% мұғалімі өз білім деңгейлерін арттырды.

**Үшіншіден,** пилоттық білім беру ұйымдарымен үштілді білім беруді іске асыруда ескеріліп, белсенді енгізіліп жатқан Корея, Грузия, Ұлыбританияның халықаралық тәжірибесі зерделенуде. Бұл терминологияны зерделеу, сыныптан тыс іс-шаралар өткізу және қазақ, орыс, ағылшын тілдерінде вариативті пәндерді оқу арқылы үштілділікті енгізу деңгейлеріне әсер етеді.

**Төртіншіден,** ағылшын тілін сапалы оқытуды қамтамасыз ету үшін облыс мектептері Британдық баспалардың: Macmillan, Cambridge (кембридж) University (юнивесити) Press (пресс) оқулықтары бойынша жұмыс істейді. Бұрын мектептерде ағылшын тілін грамматикалық-аудармашылық сипаттағы оқулықтар бойынша оқыса, осы жылдан бастап облыстың 4 және 8 сынып оқушылары ағылшын тілін деңгейлік оқулықтар бойынша үйренеді.

Білім басқармасының шешімі бойынша облыс мұғалімдері деңгейлік оқулықтармен жұмыс әдісі бойынша Macmillan баспасының курстарынан өтті.

**Бесіншіден**, облыстың 70 педагогі Қарағанды мемлекеттік техникалық университеті базасында ҚР БҒМ бағыты бойынша ұзақ мерзімді тілдік курстардан өтуде. Сондай-ақ, 2016 жылдың 3 қазанынан бастап 21 желтоқсанына дейін Қарағанды, Саран, Теміртау қалалары мен Абай ауданының физика және информатика пәні бойынша 25 мұғалім үш айлық республикалық тілдік курстардан өтіп жатыр.

Облыстың бюджет есебінен мамандандырылған мектеп-интернаттардың 27 педагогі оқуда. Алдағы жылы білім ұйымдары мұғалімдеріне жұмыстан қол үзбей міндетті сертификациямен ұзақ мерзімді курстарды жаппай оқыту үшін облыстық бюджеттен мақсатты қаражат бөлу жоспарланып отыр.

Әріптестер, тағы да сіздердің назаларыңызды мынаған аударғым келеді, курстар екі бағыт бойынша өтеді: ҚР БҒМ бағыты бойынша шалғайдағы аймақтардың мұғалімдері үшін және білім басқармасының бағыты бойынша жақын аймақтардың мұғалімдері үшін.

ҚР БҒМ бағыты бойынша курстар жол ақысы мен тұру ақысын қамтиды. Педагогтердің келісімі мен қалауын, сондай-ақ отбасылық жағдайларын ескере отырып, оларды барлық ұзақ мерзімді курстарға жұмылдыру қажет.

Білім бөлімдері мектептерде сабақтардың тоқтап қалмауы үшін тілдер курсын оқитын мұғалімдерді ауыстыратын адам табу мәселелері, олардың курстардан қолы бос болмайтынын ескере отырып, кесте құру бойынша жұмыстар жасауы қажет.

Білім министрінің тапсырмасы бойынша педагогтер мен ата-аналар қоғамымен түсіндіру жұмыстары жүргізілуде. Үштілді білім беруді енгізу туралы мұғалімдер мен ата-аналардың хабардарлығы бойынша сауалнама жүргізілді, оған облыстан 18 аймақ қатысты. Сауалнама қазіргі таңда, облыста үштілді білім беруді іске асыру жоспарымен педагогтер мен ата-аналарды таныстыру рәсімі өткенін көрсетті.

 Құрметті әріптестер! ҚР үштілді білім беруді енгізудің негізгі қағидаларын түсіндіру БАҚ арқылы, «Заманауи білім» оқу-әдістемелік журналында және «Ізденіс» білім басқармасының облыстық газетінде, жалпы білім беретін мектептердің сайттарында және облыс мектептерінің ақпараттық стендтерінде жүзеге асырылуда. Сондай-ақ, Білімал порталында ауқымды жұмыс атқарылып жатыр.

 Білім басқармасы «ӨРКЕН» облыс педагогтері қауымдастығын құрды, онда үштілділіктің өзекті мәселелері талқыға салынады және оны жүзеге асыру бойынша іс-шаралар ұйымдастырылады.

**Үштілді білім беруді дамыту Жол картасын жүзеге асыру үшін 2017 жылы біздің алдымызға келесі міндеттер қойылады:**

* Педагогтерді мына курстар бойынша оқытуды қамтамасыз ету:
* білім беру орталықтарында биология, физика, химия, информатика пәні мұғалімдерінің тілдік курстары;
* тарих мұғалімдерінің біліктілігін арттыру курстары;
* қазақ тілі және әдебиеті пәні мұғалімдерінің біліктілігін арттыру курстары;
* Күзгі және Жазғы мектептерде, Британдық курстарда;
* Сандық білім беру ресурстарын қолдану арқылы биология, физика, химия, информатика пәні мұғалімдеріне арналған онлайн тілдік курстар;
* қазақ тілі, Қазақстан тарихы, Дүниежүзілік тарихы және биология, физика, химия, информатика пәндерінің ағылшын тіліндегі вариативті курстарын әзірлеу;
* Хан академиясы, Coursera және т.б. онлайн платформаларының ресурстарын қолдану;
* оқушылар үшін тұрақты негізде Жазғы тілдік мектебін ұйымдастыру;
* ағылшын тілінде тақырыптық үйірмелер, жобалық қызметтер, әдеби қонақжайлар, тілдесу клубтарын ұйымдастыру арқылы сыныптан тыс жұмысты күшейту.
* үштілді білім беруге көшу бойынша педагогтер мен ата-аналар арасында түсіндіру жұмыстарын жүргізу.